

**Армения Республикасынан Еуразиялық экономикалық комиссия Кеңесінің мүшесіне және Еуразиялық экономикалық комиссия Алқасының мүшелеріне кандидатуралар туралы**

Жоғары Еуразиялық экономикалық кеңестің 2015 жылғы 1 қаңтардағы № 103 шешімі.

      Жоғары Еуразиялық экономикалық кеңес **шешті:**

      1. Армения Республикасынан Еуразиялық экономикалық комиссия Кеңесінің мүшесі болып Габриелян Ваче Вазгенович тағайындалғаны туралы ақпарат назарға алынсын.

      2. Еуразиялық экономикалық комиссия Алқасының мүшелері болып мыналар бекітілсін:

      Алқа мүшесі (Министр) – Арутюнян Роберт Хосрорович;

      Алқа мүшесі (Министр) – Минасян Карине Агасиевна;

      Алқа мүшесі (Министр) – Нранян Ара Рудикович.

      3. Еуразиялық экономикалық комиссияға жалпы штат саны шегінде Еуразиялық экономикалық комиссия Алқасы мүшелерінің 3 хатшылығын қосымша құруға рұқсат етілсін.

      4. Жоғары Еуразиялық экономикалық кеңестің "Еуразиялық экономикалық комиссия департаменттерінің саны туралы" 2011 ж. 19 желтоқсандағы № 5 шешімінің 1-тармағындағы "8" деген цифр "11" деген цифрлармен ауыстырылсын.

**Жоғары Еуразиялық экономикалық кеңес мүшелері:**

|  |  |  |  |
| --- | --- | --- | --- |
| *Армения Республикасынан* | *Беларусь*  *Республикасынан* | *Қазақстан* *Республикасынан* | *Ресей* *Федерациясынан* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК